Kifwebe

Kifwebe (wakati mwingine huitwa Bifwebe) ni neno ambalo linamaanisha barakoa (maski), na linarejelea barakoa za jadi zinazovaliwa na Wasongye na Waluba wa Jamhuri ya Kidemokrasia ya Kongo. Mara nyingi huvaliwa katika maonyesho yanayofanywa na wanaume pekee, ambapo malengo yake hutofautiana sana na yanaweza kuwa ya kidini au ya kijamii. Barakoa za Kifwebe huainishwa na sifa za maumbo na rangi ambazo huwakilisha umri, jinsia na hadhi. Rangi nyekundu na nyeupe huwakilisha dhana ya uwili zinazokamiliana na kuleta maelewano (zuri na baya, wanaume na wanawake, n.k.).

 Matumizi 
Hizi barakoa zinaweza kutofautiana sana katika umbo, rangi na ukubwa ili kuonyesha vipengele mbalimbali vya wahusika au taswira ambazo zinawakilisha. Sherehe na maonyesho ambayo kihistoria barakoa za Kifwebe zimevaliwa yanajumuisha mazishi, Sherehe za unyago za jamii za siri, tamthilia na aina kadhaa za ibada za kiroho, ikiwemo zile za uponyaji, uzazi na kufukuza vitisho au maadui wasioonekana. Miongoni mwa tamaduni za watu wa Luba, ngoma zinazohusiana na uzazi ambazo zilihusisha matumizi ya Kifwebe zilifanyika wakati wa mwandamo wa mwezi mpya. Barakoa hizo wakati mwingine zilitumika katika sherehe za jumuiya za siri za Kifwebe ambamo ngoma za jina hilo hilo zilichezwa na barakoa hizo zilipambwa ndevu zilizotengenezwa kwa nyuzi ndefu za mimea zilizofungwa kupitia mashimo kwenye kingo za barakoa. Wakati ndevu hizo hazikuwapo (ikimaanisha hakuna mashimo ya kufungia kwenye pembezoni mwa barakoa) barakoa hizo ziliitwa Kabemba (maana yake tai).Julien Volper, Autour des Songye, Annales des Arts africains, 2012, p.91

Marejeo

Jamii:Sanaa ya Afrika
Jamii:utamaduni wa Jamhuri ya Kidemokrasia ya Kongo